Diari Oficial de la Generalitat Valenciana


Sumari del DOGV 5466, del 08-03-2007 (2007/2878)

Informació pública de l'alternativa tècnica del programa d'actuació integrada del sector urbanitzable industrial SUI 02 del Pla General d'Ordenació Urbana de Vinaròs.
----------------------------------------------------------------------------------------------------------------------------------------------------------------------

### Dades del document

Número de DOGV
:   5466

Data del DOGV
:   08-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/2878


Data del document
:   28-02-2007

Organisme emissor
:   Mecano A&U, SL

Tipus de document
:   Informació Pública

La corporació municipal de Vinaròs, en la sessió del Ple celebrada el dia 14 de novembre del 2006, va adoptar l'acord d'inici de gestió indirecta per al programa d'actuació integrada SUI 02 del PGOU i va aprovar les bases particulars reguladores de la gestió indirecta del programa d'actuació integrada SUI 02.
En conseqüència, la mercantil Mecano A&U, SL, en virtut de les facultats que li conferix l'article 292 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística en referència a l'article 132 i següents de la Llei 16/2005, de 30 de desembre, Urbanística Valenciana, sotmet a informació pública l'alternativa tècnica del programa d'actuació integrada del sector urbanitzable industrial SUI 02 del Pla General d'Ordenació Urbana de Vinaròs, que conté el pla parcial i el projecte d'urbanització per al dit sector.
La presentació de dos còpies de la dita alternativa tècnica es troba protocol·litzada en acta notarial en la notaria de Francisco José Mondaray Pérez, sítia a Vinaròs (Castelló), plaça Jovellar, 16-2a, de Vinaròs (Castelló), CP 12694, havent sigut depositada una còpia d'esta en l'Ajuntament de Vinaròs.
Es fa constar, en aplicació de l'article 293 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística que, durant el termini d'un mes a comptar de l'endemà de la publicació del present anunci en el Diari Oficial de la Comunitat Valenciana, qualsevol persona podrà comparéixer en horari d'atenció al públic (de 09.00 a 14.00 hores de dilluns a divendres i de 17.00 a 19.00 hores els dijous) en la notaria de Francisco José Mondaray Pérez, sítia en la plaça Jovellar, 16-2a, de Vinaròs (Castelló), CP 12443, així com en l'Ajuntament de Vinaròs, en horari d'atenció al públic, per a obtindre informació, pels procediments legals, sobre els documents protocol·litzats, a fi d'al·legar allò que corresponga, si és el cas.
Es fa constar que s'han practicat les notificacions als titulars cadastrals dels terrenys de conformitat amb el que establix la legislació vigent, si bé el present anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut, per als titulars que no es troben en la base de dades de la relació emesa pels organismes oficials i per a aquells que intentada la notificació esta no haja sigut possible, així com per a esmenar qualsevol defecte en què s'haja pogut incórrer en l'esmentada notificació, cosa que se'ls comunica per mitjà del present avís als efectes oportuns als titulars de les parcel·les.Vinaròs, 28 de febrer de 2007.- En representació de Mecano A&U, SL: Mauro Cano Forrat.